У 1942-1943 гадах нормы даходнасці былі павялічаны ў 3-4 разы, адпаведна вырас аб’ём абавязковага сельгаспадатка. Затым гэты падатак (дакладней, нормы даходнасці) узрасталі чатыры разы ў 1947-1948 гадах. Наступнае павелічэнне прыйшлося на 1950 год. А ў 1952 годзе падаткам былі абкладзены нават кураняты, нованароджаныя парасяты, цяляты і ягняты. Акрамя таго, сельгаспадатак калгаснікі абавязаны былі плаціць і з прадуктаў (агародніна, бульба), якія ім выплачваліся ў калгасе за працадні і з якіх калгас браў падатак. Атрымлівалася двайное падаткаабкладанне для кожнага аграрыя.